
Posion seurakunta
Pöytäkirja 2/2026
Vaalilautakunta 
Aika 	15.9.2026 klo 16.24
Paikka	Seurakuntakeskus
Läsnä	Janne Pätsi	puheenjohtaja
	Jorma Varanka
	Veera Karekoski
	Tuula Karjalainen
	Miika Moilanen
	
	Leena Pudas asiantuntijajäsen
	Mikko Pisilä sihteeri
Asiat
1 §	Kokouksen avaus
	Puheenjohtaja avasi kokouksen kello 16.24.
2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15).	 
	Esitys: 
	Todetaan kokous lailliseksi ja päätösvaltaiseksi.
	Päätös:
	Kokous todettiin lailliseksi ja päätösvaltaiseksi.
3 § 	Pöytäkirjantarkastajien valinta
	Esitys: 
Valitaan kaksi pöytäkirjantarkastajaa. 
Päätös:
Valittiin Jorma Varanka ja Miika Moilanen
4 §	Äänioikeutettujen luettelon tarkastaminen
	Esitys: 
	Merkitään äänioikeutettujen luettelon tarkastamispöytäkirja tiedoksi. Liite 3. 
	Päätös: 
	Pöytäkirja merkittiin tiedoksi,
5 §	Valitsijayhdistysten perustamisasiakirjojen tarkastaminen
KJ 9:14 
Vaalilautakunta tarkastaa perustamisasiakirjat niihin sisältyvine ehdokaslistoineen viimeistään syyskuun 16 päivänä pidettävässä kokouksessa. Määräajan päättymisen jälkeen jätetty perustamisasiakirja on jätettävä tutkimatta. Tutkimatta jättämisestä on ilmoitettava valitsijayhdistyksen asiamiehelle tai, jos asiamiestä ei ole nimetty, jollekin perustamisasiakirjan allekirjoittajista. 
Vaalilautakunnan tulee varata valitsijayhdistykselle tilaisuus antaa selitys tai tehdä oikaisu, jos: 
1) nimetty ehdokas ei ole vaalikelpoinen tai jos henkilö on nimetty saman toimielimen jäsenten vaalissa useamman kuin yhden valitsijayhdistyksen ehdokkaaksi;
2) ehdokaslistan nimitys on 11 §:n 2 momentin vastainen tai jos sama nimitys on ehdotettu useamman kuin yhden valitsijayhdistyksen nimitykseksi; 
3) ehdokaslista on muutoin virheellinen tai puutteellinen;
4) valitsijayhdistystä ei ole perustettu laillisesti. 
Selityksen tai oikaisun pyytämisestä on annettava todisteellinen tieto valitsijayhdistyksen asiamiehelle tai, jos asiamiestä ei ole nimetty, jollekin perustamiskirjan allekirjoittajista. Samalla on ilmoitettava havaittu virhe tai puute tai muu tarvittava lisäselvitys sekä määräaika, jonka kuluessa oikaisun tai täydennyksen saa toimittaa. Vaalilautakunnan on ilmoitettava 2 momentin 1 kohdassa tarkoitetusta huomautuksesta myös ehdokkaalle. 
Perustamisasiakirjat on hyväksyttävä, jos niiden johdosta ei ole esitetty huomautuksia tai päätetty vaatia lisäselvityksiä.
		KJ 9:15,1
Valitsijayhdistyksen asiamiehellä tai, jos asiamiestä ei ole nimetty, perustamiskirjan allekirjoittajalla on oikeus viimeistään lokakuun 1 päivänä ennen kello 16 tehdä oikaisu sekä täydentää perustamisasiakirjaa. Saman ajan kuluessa hänellä on oikeus tehdä ehdokkaan nimeä, arvoa, ammattia tai tointa, osoitetta tai tarkempaa asuinpaikkaa koskevia tarkistuksia.
Esitys:
	Tarkastetaan valmistavasti valitsijayhdistysten perustamisasiakirjat niihin sisältyvine ehdokaslistoineen. 
· mahdollisten selvitysten ja oikaisujen pyytäminen valitsijayhdistyksiltä 1.10.2026 mennessä Liite 4, Liite 5, Liite 6
· hyväksytään perustamisasiakirjat, jotka eivät vaadi lisäselvityksiä. 
	Päätös:
	Määräaikaan mennessä jätettiin kaksi perustamisasiakirjaa ehdokaslistoineen, joissa on yhteensä 13 ehdokasta. Koska Posion seurakunnassa ehdokkaita on saman verran kuin valtuustopaikkoja, he tulevat valituiksi ilman vaalia eikä varsinaista vaalia järjestetä (Kirkkojärjestys 9. luku 48§). Pyydetään molempiin perustamisasiakirjoihin lisäselvityksiä (liite 5 ja liite 6). 
6 §	Päätös äänestyspaikoista, ennakkoäänestyksen ja kotiäänestyksen järjestämisestä sekä vaalitoimitsijoiden ja vaaliavustajien valinnasta
KJ 9:19,1
Vaalilautakunnan tulee 14 §:n 1 momentissa tarkoitetussa kokouksessa:
1) määrätä äänestyspaikat ja vaalihuoneistot;
2) määrätä ennakkoäänestystä varten yksi tai useampi vaalitoimitsija ja päättää muista ennakkoäänestystä koskevista asioista sekä laatia ennakkoäänestystä koskeva kuulutus; 
3) valita vaaliavustajat ja päättää muista vaalin valmisteluun liittyvistä toimenpiteistä, jollei niistä ole tehty aikaisemmin päätöstä; 
4) valita tarvittaessa kolme tai useampia ennakkoäänten laskijoita huolehtimaan ennakkoäänten laskennasta jäljempänä 44 §:n 2 momentissa säädetyllä tavalla.
Esitys:
· Määrätään äänestyspaikka tai, jos seurakunta on jakautunut äänestysalueisiin, äänestyspaikat varsinaisena äänestyspäivänä. 
· Määrätään ennakkoäänestyspaikka, joka on auki jokaisena ennakkoäänestyspäivänä klo 9–18, ja muut ennakkoäänestyspaikat. 
· Päätetään minä kellonaikoina äänestys äänestyspaikassa/paikoissa ja ennakkoäänestyspaikassa/paikoissa tapahtuu sekä päätös siitä, ketkä vaalilautakunnan jäsenistä ja varajäsenistä ovat kussakin äänestyspaikassa ja tarvittaessa myös ennakkoäänestyspaikassa mukana. 
· Päätetään muut vaalitoimitsijat ennakkoäänestystä sekä kotiäänestystä varten.
· Valitaan vaaliavustajat
· Päätetään tarvittaessa muista äänestystä sekä ennakkoäänestystä ja kotiäänestystä koskevista käytännön asioista 
Päätös:
Koska Posion seurakunnassa ehdokkaita on saman verran kuin valtuustopaikkoja, he tulevat valituiksi ilman vaalia eikä varsinaista vaalia järjestetä (Kirkkojärjestys 9. luku 48§). Tällöin ennakkoäänestys koskee vain muiden seurakuntien ehdokkaita. Määrätään ennakkoäänestyspaikaksi seurakuntakeskus, Sysitie 7, jossa ennakkoäänestys 3.-7.11.kello 9–18. Toimitsijoina ja avustajina mukana vaalilautakunnan jäsenistä Janne Pätsi, Pirjo Lehtiniemi, Tuula Karjalainen ja Miika Moilanen sekä varajäsenistä Jorma Varanka, Elina Ruokamo, Jaani Karekoski, Ari Poropudas, ja Pekka Oikarainen sekä seurakunnan työntekijöistä Leena Pudas, Mikko Pisilä, Sari Määttä, Anne Pätsi ja Heidi Pukema. 
7 §	Ennakkoäänestystä koskeva kuulutus
	Vaalilautakunnan on laadittava viimeistään 16.9.2026 pidettävässä kokouksessa ennakkoäänestystä koskeva kuulutus. (KJ 9:19,1 2 kohta) 
	Kuulutus ennakkoäänestyspaikoista ja -ajoista on julkaistava seurakunnan verkkosivuilla, tarvittaessa myös seurakunnan ilmoitustaululla, viimeistään 26.10.2026 sekä ilmoitettava kuulutuksesta lehdessä viimeistään 29.10.2026. Verkkosivuilla ja tarvittaessa ilmoitustaululla julkaistu kuulutus on pidettävä esillä ennakkoäänestyksen päättymiseen asti. 
	Esitys:
	Laaditaan ennakkoäänestystä koskeva kuulutus ja ilmoitus lehteen.
	Päätös:
	Laadittiin ennakkoäänestystä koskeva kuulutus ja ilmoitus lehteen (Liite 7 ja Liite 8).
8 §	Muut asiat
· laaditaan tarvittaessa äänestyssuojien ja vaaliuurnan tilaus kunnan vaalivälineistön varastosta
Leena Pudas tilaa äänestyssuojan ja vaaliuurnan.
9 §	Seuraava kokous
· 1.10.2026 kello 16 jälkeen
10 § 	Kokouksen päättäminen
	Puheenjohtaja antaa tarvittavan muutoksenhakuohjauksen. 
	Puheenjohtaja päätti kokouksen kello 17.34.

